Zagreb, 11. rujna 2023.g.

**Z A P I S N I K**

sa **23. sjednice** Povjerenstva za odlučivanje o sukobu interesa održane dana 11. rujna 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Ines Pavlačić, Igor Lukač, Nike Nodilo Lakoš

Konstatira se da se članica Povjerenstva Ana Poljak telefonski uključila u sjednicu.

**Iz Ureda Povjerenstva:** Ivan Matić, Majda Uzelac i Mia Jurinić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju ovako predloženi dnevni red.

**Prelazi se na raspravljanje o 1. točci dnevnog reda.**

Član Povjerenstva Igor Lukač kao izvjestitelj u predmetu **M-117/23, na zahtjev obveznice JADRANKE MATOK-BOSANČIĆ, zamjenice gradonačelnika Grada Kaštela,** iznosi utvrđenja iz predmetnog spisa i predlaže da Povjerenstvo donese odluku da su obveznica Jadranka Matok-Bosančić i Grad Kaštela postupili sukladno uputama sadržanim u mišljenju Povjerenstva broj: 711-I-1435-M-117/23-06-23 od 7. srpnja 2023. te da su upute provedene na način koji omogućuje izbjegavanje sukoba interesa obveznice i osigurava njeno zakonito postupanje u konkretnom slučaju, kao i da se obveznica uputi da od nadležnog Ministarstva gospodarstva zatraži mišljenje u odnosu na propise kojima je uređuje javna nabava.

Otvara se rasprava.

Predsjednica daje protuprijedlog da se donese odluka kako je izvjestitelj predložio, ali da se obveznica ne upućuje na traženje mišljenja od Ministarstva već da joj se samo skrene pozornost na navedene odredbe.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Član Povjerenstva Igor Lukač kao izvjestitelj u predmetu **M-142/23, na zahtjev obveznika TOMISLAVA BATURA, ravnatelja Lučke uprave Ploče,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo da mišljenje prema prijedlogu koji se daje na sjednici.

Otvara se rasprava.

Predsjednica Povjerenstva navodi kako smatra da se radilo o poslovnom odnosu i da treba postupiti po članu 23. stavak 6. ZSSI-a te daje protuprijedlog da Povjerenstvo obvezniku da mišljenje u kojem će uputiti obveznicu Ivanu Šalinović Radaljac da je dužna osobno zatražiti suglasnost Povjerenstva.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,00 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković, dipl.iur.**